Амузикатә проект «Ашәа еицаҳҳәап» ҩ-сезонк аконцертқәа мҩаԥысхьеит, дара зегьы конкурсны имҩаԥсыуан. Хьыбла Мықәба иазгәалҭеит амузикатә проект "Ашәа еицаҳҳәап" ахԥатәи асезон алахәылацәа рыбжьара аконкурс шымбаԥымгахо. Еиуеиԥшым атематикатә концерқәа фбеи, артистцәа ҿыццәа раарԥшреи рзыԥшуп апроект абзиабаҩцәа, лҳәеит автор.
Амузикатә проект "Ашәа еицаҳҳәап" автор, ашәаҳәаҩ Хьыбла Мықәба лажәақәа рыла апроект аидеиа рызцәырҵит шықәсқәак раԥхьа арежиссер Мадина Аргәынԥҳаи лареи. Апроект ашьаҭа аагоуп аурыс проект "Две звезды" аҟнытәи.